অজ পাড়া গাঁর একটি ইঞ্জিনিয়ারিং কলেজ। কয়েক কিলোমিটার পায়ে হেঁটে সেখানে পড়তে আসেন এমন সব ছাত্ররা যেসব উদ্যোগের ভাবনা নিয়ে কথা বলছিলেন তা শুনলে ইলন মাস্কও আবেগাপ্লুত হতেন। আলোচনা সভায় ছাত্রদের উদ্যোগের পাঠ পড়ালেন উদ্যোগপতি ক্যাটআইচ ভ্যালুয়ার্সের কর্ণধার ইন্দ্রনীল আইচ। ছাত্রদের উদ্ভাবনী আইডিয়ার ফসল এবং তৈরি করা সামগ্রী বিক্রির জন্যে কলেজের ভিতরই একটি চিপ স্টোরেরও উদ্বোধন করেন ইন্দ্রনীল। উপস্থিত ছিলেন ওই কলেজেরই এক প্রাক্তন ছাত্র বিশ্বজিত শর্মা। যিনি এখন নিজে উদ্যোগপতি হয়েছেন। shoplevy.com নামের একটি ই-কমার্স সাইট খুলেছেন। তার মারফত নানান পরিষেবা দিয়ে থাকেন। তাঁর উপস্থিতিও ছাত্রদের প্রেরণা যোগাল। এই দুটির কোনওটিই আই আই টি খড়গপুর, আইইএসটি শিবপুর কিংবা সেন্টজেভিয়ার্স বা প্রেসিডেন্সির মত নাম করা ইন্সটিটিউট নয়। কিন্তু উদ্যোগের পরিবেশ তৈরির প্রশ্নে সোনারপুর, বারাসাত, বসিরহাট, বহরমপুর, হরিণঘাটা, কল্যাণী এমনকি প্রত্যন্ত জেলার কলেজগুলিও এখন সমান সজাগ। এখান থেকেই বরং স্বপ্ন দেখা শুরু করতে পারেন আপনি।